Is-sindku ta’ raħal żgħir fil-Bolivja ġiet attakkata minn protestanti tal-oppożizzjoni, li kaxkruha fit-toroq ħafja, imlewha b’żebgħa ħamra, u qatgħulha xagħarha. Is-sindku Patricia Arce, li ġejja mill-partit li jinsab fil-Gvern, ingħatat lill-Pulizija ftit tas-sigħat wara. Din hija l-aħħar waħda minn serje ta’ ġlied vjolenti bejn partitarji favur il-gvern, kontra dawk tal-oppożizzjoni, fid-dawl tal-elezzjonijiet presidenzjali kontroversjali li għandhom isiru dalwaqt. Sa issa f’dawn il-protesti diġà mietu tliet persuni.